Държавен вестник, бр. 71, 2002 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  71
6. имената и ЕГН на физическото лице, съ-
ответно фирмата и номера по БУЛСТАТ за
юридическите лица и едноличните търговци,
както и съответните идентификационни данни
на чуждестранното лице, на което са издадени
компенсаторните инструменти.
(2) В случаите по § 1, ал. 3, изречение второ
от преходните и заключителните разпоредби
на ЗСКИ органите по чл. 5, ал. 1 ЗСКИ уведо-
мяват Агенцията за приватизация и за влезли-
те в сила актове за обезщетяване с компенса-
торни записи, жилищни компенсаторни запи-
си и поименни компенсационни бонове, въз
основа на които все още не са издадени ком-
пенсаторни инструменти.
Чл. 9. (1) Приемането и въвеждането на
информацията в централния регистър, както
и приемането на регистрите и временните
удостоверения от органите по чл. 5, ал. 1 ЗСКИ
се извършват от длъжностни лица, определе-
ни със заповед на изпълнителния директор на
Агенцията за приватизация, в която се посоч-
ва и регистърът, до който длъжностното лице
има достъп.
(2) Копие от заповедта по ал. 1 се изпраща
на съответния издател на компенсаторни инс-
трументи.
ЗАКЛЮЧИТЕЛНИ РАЗПОРЕДБИ
§ 1. Изпълнението на наредбата се възлага
на изпълнителния директор на Агенцията за
приватизация.
§ 2. Наредбата се приема на основание чл. 5,
ал. 4 от Закона за сделките с компенсаторни
инструменти.
Приложение № 2
към чл. 2
НАРЕДБА
за дейността на Централния депозитар по ре-
гистриране на издаването, сделките и по из-
вършване на плащанията с компенсаторни
инструменти
Г л а в а  п ъ р в а
ОБЩИ РАЗПОРЕДБИ
Чл. 1. С наредбата се урежда дейността на
Централния депозитар по регистриране на из-
даването, сделките и по извършване на плаща-
нията с компенсаторни инструменти.
Чл. 2. Централният депозитар:
1. открива и води сметките за компенсатор-
ните инструменти;
2. регистрира сделките и плащанията с ком-
пенсаторните инструменти;
3. води парични сметки и извършва необ-
ходимите действия по плащания във връзка с
тези сделки;
4. издава документи, удостоверяващи обсто-
ятелствата по т. 1—3;
5. извършва други услуги, свързани с дей-
ността по т. 1—4, определени в наредбата.
Г л а в а  в т о р а
РЕГИСТРИРАНЕ НА ИЗДАВАНЕТО НА КОМ-
ПЕНСАТОРНИ ИНСТРУМЕНТИ, ОТКРИВА-
НЕ И ВОДЕНЕ НА СМЕТКИ ЗА ИЗДАДЕНИ-
ТЕ КОМПЕНСАТОРНИ ИНСТРУМЕНТИ
Чл. 3. (1) Агенцията за приватизация предос-
тавя получената от органите по чл. 5, ал. 1 от
Закона за сделките с компенсаторни инструмен-
ти (ЗСКИ) информация на Централния депози-
тар във формата на електронния документ по
чл. 4 най-късно всеки последен работен ден от
седмицата, следващ уведомяването от издателя.
(2) След получаване на информацията по ал. 1
в Централния депозитар тя се разпечатва на
хартиен носител и се проверява от комисия,
съставена от представител на Агенцията за
приватизация и на Централния депозитар, за
което се съставя протокол.
(3) Разпечатването на хартиен носител и
изготвянето на протокола се извършват в деня
на получаването от Централния депозитар на
електронния документ.
(4) Когато се установят неточности при раз-
печатването на данните от електронния доку-
мент, той се счита за недействителен. В тези
случаи Централният депозитар незабавно уве-
домява Агенцията за приватизация, като є из-
праща и заверено копие от протокола от про-
верката, с който е констатирана неточността.
(5) В случаите по ал. 4 Агенцията за прива-
тизация:
1. извършва проверка на документите, кори-
гира неточностите и изпраща нов електронен
документ до Централния депозитар в еднодне-
вен срок от уведомяването за констатираните
неточности, ако неточността е допусната от
Агенцията за приватизация, или
2. уведомява издателя по реда на чл. 4, ал. 2
за неточности на документа, който извършва
проверка и предоставя коригираната информа-
ция на Агенцията за приватизация в 7-дневен
срок от уведомяването.
Чл. 4. (1) Предоставянето на информация за
издадени компенсаторни инструменти от Аген-
цията за приватизация до Централния депози-
тар се извършва с електронен документ. Ин-
формация, предоставена чрез този електронен
документ, се счита за официална и достоверна.
(2) Преносната среда или носителят на елек-
тронния документ по ал. 1, както и неговият
формат се съгласуват чрез меморандум между
Агенцията за приватизация и Централния де-
позитар, който задължително съдържа:
1. информационните реквизити, които тряб-
ва да съдържа всеки електронен документ;
2. начина за електронно еднозначно иденти-
фициране на издателя на документа от неговия
получател;
3. начина за електронно потвърждение от
получателя на документа към неговия изда-
тел, водещ до еднозначно идентифициране на
получателя;